Грэчка і проса, запечаныя ў печы ў гаршках. Апетытныя дранікі з фасоляй. Тушаныя бабы з цыбуляй і морквай. Хатнія каўбасы і сала з драўлянага кубельца. Кулічы і пірагі... Здаецца, нічога незвычайнага, ці не так? Але самае галоўнае — як усё гэта паднесці і падаць. Вось тут і няма роўных жыхарам вёскі Моталь Іванаўскага раёна Брэсцкай вобласці, якія некалькі гадоў назад прыдумалі свята ежы “Мотальскія прысмакі”. А нядаўна адкрылі ў вёсцы Музей хлеба.